《丙寅初春参知洪崖王公移镇惠潮喜而赋之 其一》
明代·张萱

东方分镇借长城，瑞霭罗浮福曜明。棨戟行春天上至，壶浆就日梦中迎。

曾披蜃市鸠蜚雁，笑拥麟符筑巨鲸。不是金兰怜缟带，彝门谁复问侯嬴。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。